R E P U B L I K A S R B I J A

NARODNA SKUPŠTINA

01 Broj 06-2/128-18

7. jun 2018. godine

B e o g r a d

 **Z A P I S N I K**

**ŠESNAESTE POSEBNE SEDNICE NARODNE SKUPŠTINE**

**REPUBLIKE SRBIJE U JEDANAESTOM SAZIVU,**

**ODRŽANE 7. JUNA 2018. GODINE**

Sednica je počela u 10 časova i 35 minuta.

Sednici je predsedavala Maja Gojković, predsednik Narodne skupštine Republike Srbije.

Predsednik je obavestila da je Posebnu sednicu sazvala da bi se Narodnoj skupštini obratila Njegova Ekselencija gospodin Andrej Danko, predsednik Nacionalnog saveta Slovačke Republike.

Nakon što je, u ime narodnih poslanika i u svoje ime, pozdravila Njegovu Ekselenciju gospodina Andreja Danka, uvažene članove delegacije Nacionalnog saveta Slovačke Republike, ministre u Vladi Republike Srbije, kao i predstavnike diplomatskog kora u Republici Srbiji, zamolila je Njegovu Ekselenciju gospodina Andreja Danka, predsednika Nacionalnog saveta Slovačke Republike, da se obrati Narodnoj skupštini.

Po završenom obraćanju, predsednik Narodne skupštine se zahvalila Njegovoj Ekselenciji gospodinu Andreju Danku na obraćanju Narodnoj skupštini, a zatim je zaključila Šesnaestu posebnu sednicu Narodne skupštine Republike Srbije u Jedanaestom sazivu.

Sednica je zaključena u 11 časova i 10 minuta.

ZAMENIK GENERALNOG SEKRETARA PREDSEDNIK

 Srđan Smiljanić Maja Gojković